وزیر آغا

اردو کے مشہور نقاد شاعر انشائیہ نگار۔ 
پیدائش18مئی 1922ء ۔۔ انتقال 8 ستمبر2010

ابتدائی زندگی 
ڈاکٹر وزیر آغا کی پیدائش 18مئی 1922ء کو سرگودھا میں ہوئی تھی اور انہوں نے 1943 ء میں گورنمنٹ کالج لاہو ر سے معاشیات میں ایم اے کیا تھا۔ پی ایچ ڈی کی ڈگری انہوں نے جامعہ پنجاب سے 1956ء میں حاصل کی۔ اپنی ادبی صحافت کا آغاز انہوں نے ادبی دنیا لاہو ر کے جوائنٹ ایڈیٹیر کی حیثیت سے 1960ء میں کیا تھا پھر انہوں نے لاہور سے اپنا سہ ماہی رسالہ اوراق 1965ء میں شائع کرنا شروع کیا۔ جو 2003ء تک باقاعدگی سے شائع ہوتا رہا اور ان برسوں میں اس رسالے نے تو تین ادبی نسلوں کی آبیاری کی اوراق نے مضامین نو کے انبار لگا دیے۔

صحافت 
صحافتی مصروفیات کے علاوہ وزیرآغا کا اپنا ادبی سفر بھی جاری رہا۔ ان کے اب تک 10شعری مجموعے،انشائیوں کے چھ مجموعے اور 15تنقیدی مضامین کے مجموعے شائع ہو چکے ہیں۔ اس کے علاوہ ان کی شعری تخلیقات کی کلیات ’چہک اٹھی لفظوں کی چھاگل‘ بھی چھپ چکی ہے۔

تحقیقی مقالے اور ان پر لکھی جانے والی کتابیں 
بھارت میں ان کے فن پر بہار یونیورسٹی مظفر پور سے پروفیسر عبد الواسع کے زیر نگرانی تحقیقی مقالے ”وزیر آغا کا فن“ پر پی ایچ ڈی کی ڈگری مل چکی ہے۔ دوسرا مقالہ بھاگلپور یونیورسٹی میں پروفیسر مناظر عاشق ہر گانوی کے زیر نگرانی وزیر آغا کی انشائیہ نگاری پر لکھا گیا اور تیسرا رانچی یونیورسٹی میں وہاب اشرفی کے زیر نگرانی وزیر آغا کی تنقید کے موضوع پر لکھا گیا جن پر پی ایچ ڈی ایوارڈ ہو چکی ہے۔ اس کے علاوہ جے پور یونیورسٹی میں وزیر آغا کی تنقید نگاری پر ایم فل اور پاکستان کی پنجاب یونیورسٹی میں ایم اے کا تحقیقی مقالہ لکھا گیا ہے۔ پاکستان میں وزیر آغا کے فن پر 14کتابیں شائع ہوئی ہیں۔

نمونہ کلام

بیرونی روابط 
 ڈاکٹر وزیر آغا کی انشائیہ نگاری کی خصوصیات
 اب تو آرام کریں سوچتی آنکھیں میری

حوالہ جات 

1922ء کی پیدائشیں
2010ء کی وفیات
اردو ادبی ناقد
اردو تنقید نگار
اردو شعرا
اردو صحافی
اردو غیر افسانوی مصنفین
اردو محققین
اردو نثر نگار
پاکستانی ادبی نقاد
پاکستانی اردو شعرا
پاکستانی شعرا
پاکستانی صحافی
پاکستانی ماہر لسانیات
پاکستانی محققین
پاکستانی مصنفین
پاکستانی نثر نگار
ستارۂ امتیاز وصول کنندگان
ضلع سرگودھا کی شخصیات
فضلا گورنمنٹ کالج یونیورسٹی لاہور
اردو کے ماہر لسانیات
اردو مصنفین
سانیٹی